Pa oan-me yaouank, gwechall, oa daw d'ar re yaouank be(zañ) digourdi, a-benn 'n-em zibrouilh' heñ. Me lâr deoc'h (ne) oa ket 'vel bremañ. Bremañ vez lâret dehe "Debr ha debr!", med pa oan-me 'oa ket memes mod, hañ. Ba du-mañ, un tamm ti bihan, gant va zud ne oa ken 'med un tamm penn-ti, 'vel vez lâret, diw pe deir beuc'h. Ur veuc'h… Ur wizh kozh oa memestra. Ha bremañ… Ni oa ur bern bugale, hag alïes pugur (<peogwir) ur maner oa un tamm pelloc'h : ar fakteur, pa teue n'ae ket tre da beked ar maner hag a vije lâret din-me : Lesk... Lesk, lesk ar c'helachoù 'ba du-mañ, ha lâr… Te 'h ay da gass… a vije lâret din "Kae' da gass da re d'ar maner."  Ha pa 'h aen d'ar maner, alïes 'vije poent pred, ha vije tud ar maner, tud pinvidik, 'tibriñ traoù vad  deus an daol, hardî, friko patates gant ur bern kig warnañ, oo (ni'n < neuse) teue an dour ba ma ginoù pa welen an dra-se. Med gwech ha gwech e-bed 'vije lâret din « ase'al » da zibriñ un tamm. Oh nann. Kàer… Ne vije ket lâret din.  Hag un dewezh memes me oa aet, me lâr dehe :  - Ah, ba du-mañ zo c'hoariet ur c'hoari (? all / fall ?) an dewezhioù-mañ.  - Ah ! Petra zo erru du-se neuse?  - Ebeñ, ar wizh kozh 'neus bet moc'h bihan.  - Oh petra goude? Ar wizh kozh 'n deus bet moc'h bihan. Ha petra goude ?  - A ya, bet 'n deus bet moc'h bihan. Med bremañ neuse se zo ur gudenn.  - Ah ya ? Pe-seurt kudenn zo, neuse ?  - Ebeñ, bet 'n deus bet tri-zeg pemoc'h bihan, ha 'neus ken 'med daouzeg bronn. Ha c'hwi oar a-walc'h, toud ar re zo bet 'terc'hel moc'h lâr : ar moc'h bihan, ar re-he 'n dez pep hini e vronn, neuse pa dap ar vronn araog, hounn'zh vije an heni gwellañ 'taw, henn'zh 'zalc'h hounn'zh da beked ar fin. An heni 'nîe an heni diwe'o, henn'zh 'nîe neubeutoc'h a laezh ha 'ranke dalc'hed 'nehi, an heni 'nîe heni e-bed, tampir evintoñ, ha 'nîe gwech ebed.  Setu, me lâr dehe:  - Ya. bez zo bet tri-zeg pemoc'h bihan, ha 'neus ken 'med daouzeg bronn.  - Oh, lâr an dud neuse, pe-seurt mod 'ra an hini n'eus bronn e-bed neuse, da jom bew?  - Eh, hennezh a ra eveldin-me. Henn'zh rank karg' e gof 'n ur selled deus ar re all (é) 'tenañ, ha me amañ 'rank kargañ ma heni 'n ur wel' an dud o tibriñ.